CELEX: 62016TN0788
Language: sl
Date: 2016-11-10 00:00:00
Title: Zadeva T-788/16: Tožba, vložena 10. novembra 2016 – De Geoffroy in drugi/Parlament

16.1.2017   
            
            
               SL
            
            
               Uradni list Evropske unije
            
            
               C 14/49
            
         Tožba, vložena 10. novembra 2016 – De Geoffroy in drugi/Parlament
   (Zadeva T-788/16)
   (2017/C 014/59)
   Jezik postopka: francoščina
   
      Stranke
   
   
      Tožeče stranke: Dominique De Geoffroy (Bruselj, Belgija) in 14 drugih (zastopnika: N. de Montigny in J.-N. Louis, odvetnika)
   
      Tožena stranka: Evropski parlament
   
      Predlogi
   
   Tožeče stranke Splošnemu sodišču predlagajo, naj
   
               —
            
            
               razsodi:
               
                           —
                        
                        
                           
                              Guidelines on leave (Smernice glede dopustov) Parlamenta, objavljene 21. marca 2016, se razglasijo za nične;
                        
                     
                           —
                        
                        
                           odločba z dne 13. junija 2016 o zavrnitvi dopusta, za katerega je zaprosil Stéphane Grosjean se razglasi za nično;
                        
                     
                           —
                        
                        
                           odločba z dne 12. aprila 2016 o ugoditvi prošnji za dopust Françoise Joostens, pri čemer pa se dnevi dopusta vštejejo v kvoto 3,5 dneva, se razglasi za nično;
                        
                     
                           —
                        
                        
                           odločba z dne 2. junija 2016 o zavrnitvi dopusta, za katerega je zaprosila Françoise Joostens se razglasi za nično;
                        
                     
                           —
                        
                        
                           vsekakor se toženi stranki naloži plačilo stroškov.
                        
                     
         
      Tožbeni razlogi in bistvene trditve
   
   Tožeče stranke v utemeljitev tožbe navajajo šest tožbenih razlogov.
   
               1.
            
            
               Prvi tožbeni razlog: popolni neobstoj obrazložitve tožene stranke, zaradi neobstoja odgovora na ugovore, ki so jih tožeče stranke vložile zoper Smernice Parlamenta v zvezi z dopusti, objavljene 21. marca 2016 (v nadaljevanju: sporne smernice).
            
         
               2.
            
            
               Drugi tožbeni razlog: ugovor nezakonitosti, ki naj bi jo storil Parlament s sprejetjem spornih smernic, ker se z njimi kršijo Kadrovski predpisi in pravice, ki so priznane z notranjimi pravili glede upravljanja dopustov, ter pridobljene pravice tožečih strank.
               
                           —
                        
                        
                           Tožeči stranki, ki sta naslovnici treh izpodbijanih posamičnih odločb z dne 2. junija 2016, 13. junija 2016 in 12. aprila 2016, pri čemer sta bila s prvima zavrnjena dopusta, za katera sta zaprosili, z zadnjo pa je bilo ugodeno prošnji za dopust ene od njiju, vendar so se dnevi dopusta, za katerega je bilo zaprošeno, všteli v kvoto 3,5 dneva, tako menita, da je treba iz istega razloga razglasiti ničnost teh odločb.
                        
                     
         
               3.
            
            
               Tretji tožbeni razlog: neobstoj posvetovanja Parlamenta z uslužbenci Parlamenta pri sprejemanju spornih smernic, kar pomeni kršitev člena 27 Listine Evropske unije o temeljnih pravicah.
            
         
               4.
            
            
               Četrti tožbeni razlog: neuravnoteženost interesov institucije z interesi tolmačev, kršitev načela sorazmernosti, zloraba prava, napačna presoja ter kršitev načela dobrega upravljanja in dolžnosti skrbnega ravnanja, do katerih je prišlo, ker je institucija sprejela sporne smernice.
            
         
               5.
            
            
               Peti tožbeni razlog: diskriminacija, ki je bila s sprejetjem spornih smernic uvedena med tolmači ter preostalimi uradniki in uslužbenci.
            
         
               6.
            
            
               Šesti tožbeni razlog: kršitev načel enakosti in prepovedi diskriminacije, kršitev načela pravne varnosti in predvidljivosti glede izjem in posebnih primerov, določenih v navedenih smernicah.